બધા પર્યાવરણની સમતુલાને જોખમાવે તેવી બાબતો છે. પર્યાવરણ અને આબોહવા સરહદો જોતી નથી. તેમાં આવનારો પલટો સરહદની આ પાર પડોશીના ઘરે પણ પહોંચવાનો છે. જાણકારો સૌથી અગત્યનો મુદ્દો સરહદે માનવ વસાહતનો ગણી રહ્યા છે. ચીનના પ્રમુખે પશુપાલક પરિવારને પત્ર લખીને જવાબ આપ્યો તેની પાછળ લાંબા ગાળાનો હેતુ છે. લોકોને આ વિસ્તારમાં જઈને વસવા પ્રોત્સાહન આપવામાં આવી રહ્યું છે. ચીનના દૂર દૂરના પ્રાંતના લોકો અહીં આવીને વસવાટ કરવા લાગ્યા છે. તિબેટમાં મૂળ નિવાસીઓ કરતાં ચીનાઓની વસતિ વધી જાય તેવા પ્રયાસો થયા હતા. હાન ચીનાઓની વસતિ વધારે હોય ત્યારે સરહદે તે માફક આવે. ભૂતકાળમાં ચીનની સેના અરૂણાચલમાં અંદર સુધી આવી ગઈ હતી. તે પછી પાછી ફરી હતી, કેમ કે